CELEX: C2006/224/24
Language: et
Date: 2006-09-16 00:00:00
Title: Kohtuasi C-221/05: Euroopa Kohtu (kolmas koda) 13. juuli 2006 aasta otsus (Supreme Court'i eelotsusetaotlus — Iirimaa) — Sam Mc Cauley Chemists (Blackpool) Ltd, Mark Sadja versus Pharmaceutical Society of Ireland, Minister for Health and Children, Iirimaa, Attorney General (Direktiiv 85/433/EMÜ — Diplomite vastastikune tunnustamine — Proviisorid — Uutes üldsusele avatud apteekides töötavate proviisorite diplomite tunnustamine — Liikmesriikide kaalutlusõiguse ulatus)

16.9.2006   
            
            
               ET
            
            
               Euroopa Liidu Teataja
            
            
               C 224/13
            
         Euroopa Kohtu (kolmas koda) 13. juuli 2006 aasta otsus (Supreme Court'i eelotsusetaotlus — Iirimaa) — Sam Mc Cauley Chemists (Blackpool) Ltd, Mark Sadja versus Pharmaceutical Society of Ireland, Minister for Health and Children, Iirimaa, Attorney General
   (Kohtuasi C-221/05) (1)
   
   (Direktiiv 85/433/EMÜ - Diplomite vastastikune tunnustamine - Proviisorid - Uutes üldsusele avatud apteekides töötavate proviisorite diplomite tunnustamine - Liikmesriikide kaalutlusõiguse ulatus)
   (2006/C 224/24)
   Kohtumenetluse keel: inglise
   Eelotsusetaotluse esitanud kohus
   Supreme Court
   Põhikohtuasja pooled
   
      Hagejad: Sam Mc Cauley Chemists (Blackpool) Ltd, Mark Sadja
   
      Kostjad: Pharmaceutical Society of Ireland, Minister for Health and Children, Iirimaa, Attorney General
   Kohtuasja ese
   Eelotsusetaotlus — Supreme Court — Nōukogu 16. septembri 1985. aasta direktiivi 85/433/EMÜ, mis käsitleb farmaatsiaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid teatava farmaatsiaalase tegevusega seotud asutamisõiguse kasutamise hõlbustamiseks (EÜT L 253, lk 37), artikli 2 lõigete 1 ja 2 tõlgendamine — Liikmesriikide kaalutlusõiguse ulatus selles osas, mis puudutab uutes üldsusele avatud apteekides töötavate proviisorite diplomite tunnustamist
   Resolutiivosa
   Nōukogu 16. septembri 1985. aasta direktiivi 85/433/EMÜ, mis käsitleb farmaatsiaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid teatava farmaatsiaalase tegevusega seotud asutamisõiguse kasutamise hõlbustamiseks, artiklit 2 tuleb tõlgendada nii, et liikmesriik, kes täidab diplomite vastastikusel tunnustamisel üksnes direktiivis ette nähtud miinimumtaseme, ei kasuta direktiiviga talle antud kaalutlusõigust.
   
      (1)  ELT C 182, 23.7.2005.